Ο **Μάικλ Μαλόουν** (γεννημένος στις 15 Σεπτεμβρίου 1971) είναι Αμερικανός επαγγελματίας προπονητής μπάσκετ, ο οποίος σήμερα είναι ο πρώτος προπονητής των Ντένβερ Νάγκετς στο αμερικανικό πρωτάθλημα ΝΒΑ, και τους οδήγησε στην κατάκτηση του πρώτου πρωταθλήματος ΝΒΑ το 2023. 

Έχει διατελέσει και πρώτος προπονητής των Σακραμέντο Κινγκς. Ο Μαλόουν υπηρέτησε προηγούμενα και ως βοηθός προπονητής των επαγγελματικών ομάδων, Νιου Γιορκ Νικς, Κλίβελαντ Καβαλίερς, Νιου Όρλεαν Χόρνετς και Γκόλντεν Στέιτ Ουόριορς.

Πρώιμη ζωή
----------

Γεννήθηκε στην Αστόρια του Κουίνς της Νέας Υόρκης και είναι γιος του Brendan Malone, παλιού προπονητή του NBA.

Μετά την αποφοίτησή του από το Seton Hall, παρακολούθησε το σχολείο προετοιμασίας στο Worcester Academy το σχολικό έτος 1988–89. Στη συνέχεια αποφοίτησε από το Πανεπιστήμιο Loyola του Maryland το 1994 με το πτυχίο ιστορίας.

Έπαιξε στην ανδρική ομάδα μπάσκετ Loyola Greyhounds από το 1989 έως το 1993.

Προπονητική καριέρα
-------------------

Μετά την αποφοίτησή του από το κολλέγιο Loyola, ο Μαλόουν εντάχθηκε στο Πανεπιστήμιο του Όκλαντ ως βοηθός προπονητή στους Golden Grizzlies υπό τον πρώτο προπονητή Greg Kampe.

Διετέλεσε βοηθός προπονητή για την ομάδα μπάσκετ ανδρών Providence Friars από το 1995 έως το 1998. Τη σεζόν 1998–99, ήταν μάνατζερ της διοίκησης μπάσκετ ανδρών στο Πανεπιστήμιο της Βιρτζίνια.

Αργότερα αναβαθμίστηκε και απέκτησε επαγγελματική προπονητική προϋπηρεσία στο ΝΒΑ, το 2001 ως προπονητής - συνεργάτης με τους Νιου Γιορκ Νικς, και συνεργάστηκε με παίκτες, προπονητικό επιτελείο και προσωπικό και επεξεργαζόταν αναφορές σκάουτινγκ. Οι Νικς τον προώθησαν σε βοηθό προπονητή το 2003. 

Για την περίοδο 2011-2013, οι Γκόλντεν Στέιτ Ουόριορς προσέλαβαν τον Μαλόουν ως βοηθό προπονητή υπό τον προπονητή Μαρκ Τζάκσον.

Στις 3 Ιουνίου 2013, ο Μαλόουν προσλήφθηκε από τον ιδιοκτήτη Vivek Ranadivé ως ο νέος προπονητής των Σακραμέντο Κινγκς.

Τα έτη 2015-2023 διετέλεσε ως πρώτος προπονητής στην ομάδα του Ντένβερ του ΝΒΑ με αξιοσημείωτη επιτυχία. Συγκεκριμένα, στις 15 Ιουνίου 2015, προσλήφθηκε ως νέος προπονητής των Ντένβερ Νάγκετς. Τη σεζόν 2018-19, ο Μαλόουν οδήγησε τους Νάγκετς στη δεύτερη θέση στη Δυτική Περιφέρεια, πίσω από τους Golden State Warriors, με συνολικό ρεκόρ 54–28.

Στις 24 Δεκεμβρίου 2019, οι Νάγκετς ανακοίνωσαν ότι συμφώνησαν σε επέκταση συμβολαίου με τον Μαλόουν. Κατά τη διάρκεια των πλέι οφ του 2020, θα γίνονταν η πρώτη ομάδα στην ιστορία του πρωταθλήματος που θα ξεπερνούσε μειονεκτική θέση χάοντας 3–1, νικώντας και τους Utah Jazz και τους Los Angeles Clippers, αντίστοιχα, σε επτά παιχνίδια ξυρίζοντας από το 3-1 εις βάρος τους.  Παρά το ιστορικό κατόρθωμά τους, οι Νάγκετς θα αποκλειόταν στους τελικούς της Δυτικής Περιφέρειας από τους Λος Άντζελες Λέικερς σε πέντε αγώνες.

Στις 23 Μαρτίου 2022, κατέληξε σε συμφωνία με τους Νάγκετς για πολυετή επέκταση συμβολαίου.

Κατάκτηση τίτλου ΝΒΑ
--------------------

Το 2023 οδήγησε τους Νάγκετς στην πρώτη θέση της κανονικής περιόδου στη Δύση, στην πιο πετυχημένη προπονητική του χρονιά. Στην τελική φάση των αγώνων, τον Μάιο 2023, ο Μάρεϊ καθοδήγησε τους Νάγκετς -με ηγέτη τον Σέρβο σούπερ σταρ Γιόκιτς- στον τελικό της Δύσης και στην κατάκτηση για πρώτη φορά του τίτλου της Δυτικής Περιφέρειας του ΝΒΑ για τους Ντένβερ Νάγκετς.

Στις 12 Ιουνίου 2023, οδήγησε τους Ντένβερ Νάγκετς στον 1ο τίτλο τους στο πρωτάθλημα ΝΒΑ. Με ηγέτη τον Σέρβο Νίκολα Γιόκιτς νίκησαν με 94-89 τους Χιτ στο πέμπτο παιχνίδι των τελικών και τελικά επικράτησαν με σκορ 4-1.

Παραπομπές
----------

1. ↑  (Αγγλικά) *Basketball-Reference.com*. malonmi99c. Ανακτήθηκε στις 24  Απριλίου 2022.
2. ↑  «Michael Malone Joins Bobby Gonzalez at Manhattan College». *virginiasports.com*. 23 Μαρτίου 1999. Αρχειοθετήθηκε από το πρωτότυπο στις 16 Ιανουαρίου 2020. Ανακτήθηκε στις 16 Ιανουαρίου 2020.
3. ↑  «Mike Malone – Alumni – Loyola University Maryland». *loyola.edu*. Αρχειοθετήθηκε από το πρωτότυπο στις 16 Ιανουαρίου 2020. Ανακτήθηκε στις 16 Ιανουαρίου 2020.
4. 1 2  «Michael Malone Joins Bobby Gonzalez at Manhattan College». Virginia Cavaliers. 23 Μαρτίου 1999. Αρχειοθετήθηκε από το πρωτότυπο στις 14 Ιουλίου 2014. Ανακτήθηκε στις 3 Ιουνίου 2013.
5. ↑  Tafur, Vittorio (16 Απριλίου 2012). «Warriors' top assistant likely on way out, up». *San Francisco Chronicle*. Ανακτήθηκε στις 4 Ιουνίου 2013.
6. ↑  «Kings Hire Michael Malone as Head Coach». *NBA.com*. 3 Ιουνίου 2013. Ανακτήθηκε στις 16 Ιανουαρίου 2020.
7. ↑  «Denver Nuggets Name Michael Malone Head Coach». *NBA.com*. 15 Ιουνίου 2015. Ανακτήθηκε στις 18 Φεβρουαρίου 2020.
8. ↑  Youngmisuk, Ohm (10 Απριλίου 2019). «Nuggets clinch No. 2 seed; Rockets 4th seed». *ESPN.com*. Ανακτήθηκε στις 1 Μαΐου 2021.
9. ↑  «Denver Nuggets and Head Coach Michael Malone agree to contract extension». *NBA.com*. 24 Δεκεμβρίου 2019. Ανακτήθηκε στις 16 Ιανουαρίου 2020.
10. ↑  Labidou, Alex (1 Σεπτεμβρίου 2020). «Nuggets' historic comeback against the Jazz: Social Media erupts». *NBA.com*. Ανακτήθηκε στις 1 Μαΐου 2021.
11. ↑  Zillgitt, Jeff (15 Σεπτεμβρίου 2020). «Nuggets stun Clippers, make NBA history in completing another 3–1 series comeback». *USA TODAY*. Ανακτήθηκε στις 1 Μαΐου 2021.
12. ↑  Zillgitt, Jeff (26 Σεπτεμβρίου 2020). «LeBron James records triple-double as Lakers close out Nuggets to advance to NBA Finals». *USA TODAY*. Ανακτήθηκε στις 1 Μαΐου 2021.
13. ↑  «DENVER NUGGETS AND HEAD COACH MICHAEL MALONE AGREE TO CONTRACT EXTENSION». *NBA.com* (στα Αγγλικά). 30 Μαρτίου 2022.
14. ↑  «Murray's big fourth quarter propels Nuggets past Lakers 108-103 for 2-0 lead in West finals». *AP NEWS*. 19 Μαΐου 2023. Ανακτήθηκε στις 21 Μαΐου 2023.
15. ↑  Μακρής, Στέφανος (23 Μαΐου 2023). «Ο Γιόκιτς αναδείχθηκε MVP των τελικών της Δύσης με αδιανόητους αριθμούς». *SPORT24*. Ανακτήθηκε στις 23 Μαΐου 2023.
16. ↑  Σταύρου, Χάρης (13 Ιουνίου 2023). «Ο μαγικός Γιόκιτς και οι συγκλονιστικοί Νάγκετς πρωταθλητές NBA για το 2023». *SPORT24*. Ανακτήθηκε στις 13 Ιουνίου 2023.